Chris Heaton-Harris, ministrul britanic pentru Irlanda de Nord, nu va candida la alegerile generale, a anunţat, sâmbătă, într-o scrisoare adresată premierului Rishi Sunak, informează Reuters.
Chris Heaton-Harris i-a cerut lui Rishi Sunak să îi permită să rămână ministru pentru Irlanda de Nord până la alegerile generale, se arată în scrisoarea publicată pe reţeaua de socializare X, conform News.ro.
Ales pentru prima dată în 2010, Chris Heaton-Harris a fost numit ministru pentru Irlanda de Nord de către prim-ministrul de atunci, Liz Truss, în septembrie 2022.
El a fost numit din nou în funcţie de Rishi Sunak atunci când Sunak i-a succedat lui Liz Truss.